***Penthouse***|  |
| „Penthouse" merginos, 2006 m. |
| Periodiškumas | mėnesinis |
| Kategorijos | vyrų, gyvenimo būdo |
| 

---

 |
| Vyriausiasisredaktorius | Kelly Holland |
| Steigėjas | Bob Guccione |
| Pirmasisleidimas | 1965 m. kovo mėn. |
| Kompanija | WGCZ Holding |
| Kalba | anglų |
| Tiražas | 109 792 (2012 m.) |
| ISSN | ISSN 0090-2020 |
| 

---

 |
| **Tinklalapis:** penthouse.com |

**„Penthouse"** – žurnalas vyrams. Turinį sudaro straipsniai gyvenimo būdo, erotinėmis temomis, vaizduojama erotinės fotografijos ir pornografiniai vaizdai. Priklauso bendrovei „WGCZ Holding" (Xvideos.com).

Žurnalo logotipo dizaine vaizduojami tiek Marso, tiek Veneros simboliai.

Istorija
--------

Jungtinėje Karalystėje žurnalą 1965 m. įsteigė amerikietis Bob Guccione. 1969 m. juo prekiauti pradėta ir Jungtinėse Valstijose, siekiant nurungti Hugh Hefnerio „Playboy".

Pradžia buvo nelengva. Neturėdamas daug lėšų Guccione pats imdavosi fotografuoti modelius pirmiesiems žurnalo leidimams. Neturėdamas profesionalių žinių, Guccione savo fotografijoms pritaikydavo turimas tapybos žinias, tokiu būdu joms suteikdamas išsklaidyto, lengvo fokusavimo atvaizdą, kas vėliau tapo žurnalo iliustracijų skiriamuoju bruožu. Žurnalo iliustracijose buvo galima išvysti daugiau seksualinio pobūdžio turinio nei kituose to laikmečio vyrų žurnaluose. „Penthouse" buvo pirmasis žurnalas, kuriame atvirai pradėta rodyti moters gaktos plaukus, vėliau ir kūną visu nuogumu bei vulvos ir išangės sritis. XX a. pab. imta rodyti daugiau fetišo turinio. „Penthouse" taip pat buvo galima išvysti be sutikimo publikuotų įžymybių, tokių kaip Madonna ar Vanessa Williams, nuotraukų. Šiuo atveju abiejų atlikėjų fotografijos buvo darytos jų karjeros pradžioje ir išplatintos tik joms tapus įžymioms. B. Guccione žurnalas galėjo pasiūlyti sensacingesnį, skandalingesnį turinį, redaktoriai sugebėdavo „prisikasti" iki pat vyriausybinių slėpimų. Tokie rašytojai kaip Seymour Hersh, Craig S. Karpel, James Dale Davidson ir Ernest Volkman į viešumą iškėlė daugybę skandalų ir korupcijos atvejų, paliečiančių Jungtinių Valstijų vyriausybės narius.

„Penthouse Global Media" patyrus bankrotą, 2018 m. birželio 4 d. aukcione už 11,2 mln. JAV dol. visas teises į žurnalą įsigijo pornografinio turinio svetainės *Xvideos.com* savininkai.

Bendradarbiai
-------------

Žurnalo gyvavimo laikotarpiu prie jo rengimo ir leidimo prisidėjo: Isaac Asimov, James Baldwin, Howard Blum, Victor Bockris, T.C. Boyle, Alexander Cockburn, Harry Crews, Cameron Crowe, Don DeLillo, Alan Dershowitz, Edward Jay Epstein, Joe Flaherty, Chet Flippo, Albert Goldman, Anthony Haden-Guest, John Hawkes, Nat Hentoff, Warren Hinckle, Abbie Hoffman, Nicholas von Hoffman, Michael Korda, Paul Krassner, Michael Ledeen, Anthony Lewis, Peter Manso, Joyce Carol Oates, James Purdy, Philip Roth, Harrison E. Salisbury, Gail Sheehy, Robert Sherrill, Mickey Spillane, Ben Stein, Harry Stein, Tad Szulc, Jerry Tallmer, Studs Terkel, Nick Tosches, Gore Vidal, Irving Wallace ir Ruth Westheimer.

Išnašos
-------

1. ↑  „Penthouse Global Media Acquires Penthouse Magazine and all Trademarked Assets". *PR Newswire*. UBM plc. 2016-02-22. Nuoroda tikrinta 2016-03-12.
2. 1 2  Mark Kernes (2018-06-05). „Penthouse Bankruptcy Auction Results in New Ownership". *avn.com*. Nuoroda tikrinta 2018-06-06.
3. ↑  „AAM: Total Circ for Consumer Magazines". *accessabc.com*.
4. ↑  Di Hand; Steve Middleditch (2014-07-10). *Design for Media: A Handbook for Students and Professionals in Journalism, PR, and Advertising*. Routledge. p. 8. ISBN 978-1-317-86402-8. Nuoroda tikrinta 2015-08-02.
5. 1 2 3  Anthony Haden-Guest „Boom and Bust", *The Observer*, 2004-02-01.

Nuorodos
--------

|  |  |
| --- | --- |
|  | **Vikiteka: Penthouse** – vaizdinė ir garsinė medžiaga  |

* Oficiali svetainė